Alumnes de l'Escola d’Estiu assistixen a una exhibició del dron de salvament de la platja
24 de juliol 2020

![](/media/huzckran/38_c_dron1.jpg)  
  
  

Els i les alumnes de l'Escola d’Estiu, del col·legi Vilamar del Port de Sagunt, van assistir ahir a una demostració del dron de salvament de la platja del Port de Sagunt, en la qual se'ls ha explicat com funciona el protocol de salvament amb drons. Esta exhibició forma part de les activitats que desenvolupa l'Escola d’Estiu vinculades amb la mar.

  

El regidor de Joventut i Infància, Guillermo Sampedro, ha explicat que esta i altres eixides dels alumnes, tenen la finalitat que els xiquets i les xiquetes de l'Escola d’Estiu s'esplaien i puguen banyar-se a la platja, i al mateix temps puguen observar de primera mà el funcionament del dron.

  

![](/media/jxibgfbq/38_c_dron2.jpg)  
  
  

Així mateix, el regidor ha destacat que esta excursió és una més de les activitats extra que ha tingut l'escola. Esta setmana, els menuts han gaudit de la xarrada telemàtica amb Paco Roca, premi nacional del còmic, amb el qual han parlat de la seua última obra El Tesoro del Cisne Negro. Sampedro ha recordat que totes les activitats que està realitzant l'escola enguany estan relacionades amb la temàtica de la mar: les gents, la fauna, la mitologia i els monstres de la mar. A més, ha subratllat activitats com entrevistes als pescadors i treballadors de les llotges. També, davant la impossibilitat de realitzar, com cada any, un treball d'escenificació i ambientació que es realitza de manera assembleària, enguany l'equip de l'escola, amb la coordinació de Txema Campos, ha gravat un relat d'aventures, amb cinc capítols, que els grups de menors han seguit amb enorme entusiasme.  

  

![](/media/waqhre5u/38_c_begona.jpg)  
  
  

D'altra banda, el regidor ha declarat que realitzar una escola d'estiu en estes circumstàncies de lluita contra la COVID-19, és complicat, perquè els grups dels xiquets i xiquetes són molt xicotets i perquè no hi ha activitats conjuntes. A més, ha posat en valor que Sagunt és un dels pocs ajuntaments que ha posat en marxa una escola d'estiu: «**Hem realitzat enguany la Escola d’Estiu, perquè enteníem primer que, els xiquets i les xiquetes ja estaven farts i necessitaven un alleujament després de tres mesos de tancament i, sobretot, per a ajudar les familiar a conciliar la vida personal amb el treball, una qüestió que ens l'havien demanat i que hem cobert, perquè és l'obligació nostra com a ajuntament**».  

  

![](/media/zgbjrrj5/38_c_ausias3.jpg)  
![](/media/ggfcrf4q/38_c_ausias2.jpg)  
  
  
  

  

En esta 27 edició, la Escola d’Estiu compta amb 200 xiquets i xiquetes matriculats, repartits en quatre seus: els col·legis Vilamar, Tierno Galván i Begonya, al Port de Sagunt, i Ausiàs March a Sagunt. A més, compta amb un total de 64 monitors de temps lliure, dels quals 35 són noves contractacions per part de l'Ajuntament de Sagunt, a més de 21 monitors en pràctiques. Enguany han sigut menys places oferides a causa del coronavirus i s'han hagut de prendre mesures de seguretat especials.​

  

![](/media/f0ff3w0u/38_c_ausias1.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/alumnes-de-l-escola-d-estiu-assistixen-a-una-exhibicio-del-dron-de-salvament-de-la-platja/ "Facebook")
*   [](http://twitter.com/share?url=https://aytosagunto.es/va/actualitat/alumnes-de-l-escola-d-estiu-assistixen-a-una-exhibicio-del-dron-de-salvament-de-la-platja/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alumnes-de-l-escola-d-estiu-assistixen-a-una-exhibicio-del-dron-de-salvament-de-la-platja/ "Linked In")
*   [](mailto:?body=https://aytosagunto.es/va/actualitat/alumnes-de-l-escola-d-estiu-assistixen-a-una-exhibicio-del-dron-de-salvament-de-la-platja/)